cyanic-selkie/wikianc huggingface dataset:
Καλογιάν της Βουλγαρίας
Ο θάνατός του
Η τοποθεσία του τάφου του Καλογιάν είναι άγνωστη. Σύμφωνα με την έκδοση του τέλους του 13ου αιώνα της Ζωής του Αγίου Σάββα της Σερβίας, το σώμα υου Καλογιάν ταριχεύθηκε και εστάλη στο Τάρνοβο. Ωστόσο παλαιότερη έκδοση του ίδιου μύθου, του 1254, δεν αναφέρει αυτό το γεγονός. Ένα χρυσό δαχτυλίδι, που βρέθηκε σε τάφο κοντά στην εκκλησία των Αγίων Σαράντα Μαρτύρων στο Τάρνοβο το 1972, φέρει την Κυριλλική επιγραφή Καλογιάνοφ πράστεν Kaloianov ( «δαχτυλίδι του Καλογιάν»). Ο ιστορικός Ιβάν Ντούιτσεφ ανέφερε ότι το δαχτυλίδι απέδειξε ότι το λείψανο του Καλογιάν μεταφέρθηκε στην εκκλησία, που χτίστηκε το 1230. Με βάση το κρανίο που βρέθηκε στον ίδιο τάφο, και συνδέεται με Καλογιάν, ο ανθρωπολόγος Γιορντάν Γιορντάνοφ ανακατασκεύασε το πρόσωπό του Καλογιάν. Ο εντοπισμός του τάφου ως τόπου ταφής του Καλογιάν είναι αμφιλεγόμενος, γιατί το δαχτυλίδι που φέρει το όνομά του δεν μπορεί να χρονολογηθεί πριν από το 14ο αιώνα. Επιπλέον, οι τάφοι όλων των άλλων βασιλέων που είχαν ταφεί στο ίδιο μέρος βρίσκονται στο εσωτερικό της εκκλησίας, γεγονός που υποδηλώνει ότι το δαχτυλίδι δεν ανήκει στον Καλογιάν, αλλά σε συνώνυμό του του 14ου αιώνα.
Οι πηγές για την βασιλεία του Καλογιάν είναι κατά το μεγαλύτερο μέρος ξένες (Βυζαντινές και Λατινικές) και εχθρικές, τονίζοντας την βιαιότητα και την αγριότητά του. Μέρος των βιαιοπραγιών του έχουν αποδοθεί στους Κουμάνους ακόλουθούς τους, ενώ άλλοι κατέδειξαν ότι οι πιο καταπιεστικές πολιτικές του στόχευαν κυρίως την εχθρική ελίτ, δείχνοντας έλεος στους κοινούς. Μια από τις ιστορίες για τον θάνατο του Βαλδουίνου περιγράφει τον άγριο διαμελισμό του από τον Καλογιάν, του οποίου η γυναίκα ψευδώς ισχυρίστηκε ότι ο Βαλδουίνος την παρενοχλούσε, όταν στην πραγματικότητα είχε απορρίψει της δικές της προτάσεις. Η ιστορία είναι παραλλαγή της βιβλικής με τον Ιωσήφ και την γυναίκα του Πετεφρή, αλλά ταίριαζε με την εχθρότητα των πηγών της εποχής, και υποδεικνύει και τις σποραδικές εκρήξεις θυμού του. Τα λείψανα του Καλογιάν (μαζί με το προσωπικό του σφραγιδοφόρο δαχτυλίδι του ) βρέθηκαν θαμμένα στον Ναό των Αγίων Σαράντα στο Τάρνοβο. Ιατροδικαστική μελέτη του κρανίου του αποκάλυψε τραύμα στο κεφάλι του από τα νεανικά του χρόνια, το οποίο ενδεχομένως πιέζοντας τον εγκέφαλό του να του προκαλούσε σημαντικό πόνο και ξεσπάσματα οργής.
Εναλλακτικοί τίτλοι
Τα στοιχεία από πολύ μεταγενέστερα έργα, εμπεριέχουν αντιφατικά συμπεράσματα. Για παράδειγμα, το Βενετικό χρονικό του Πάολο Ραμούσιο, γραμμένο το 1573 και τυπωμένο στα Ιταλικά και τα Λατινικά από το 1604 έως το 1634, ορίζει ότι η Μοισία συντίθετο από τις επαρχίες της Βλαχίας και της Βουλγαρίας. Το σύγχρονο με αυτό έργο του Μάουρο Ορμπίνι, Il Regno degli Slavi, δημοσιευμένο στο Πέζαρο το 1601, αναφέρει παρόμοιες πηγές αλλά στην ουσία αγνοεί τον όρο «Βλάχοι» χρησιμοποιώντας το «Βούλγαροι» σε όλο το κείμενο. Η ερμηνεία του όμως είναι θέμα αμφισβητούμενο. Η ερμηνεία ως «Βλάχοι» αγνοήθηκε εντελώς από τον Φραγκισκανό μοναχό Μπλασιους Κλάινερ στο έργο του Ιστορία της Βουλγαρίας που γράφτηκε το 1761, και από τον Σέρβο ιστορικό Γιόβαν Ράιτς στο έργο του Ιστορία των διάφορων σλαβικών λαών, και κυρίως των Βουλγάρων, Κροατών και Σέρβων που εκδόθηκε το 1795. Την ίδια μεταχείριση αποδέχτηκε και ο Βούλγαρος διαφωτιστής Παΐσι Χιλεντάρσκι στο έργο του Ιστορίγια Σλαβγιανομπολγκάρσκαγια που γράφτηκε το 1762.
Ουνιάο Ντεσπορτίβα Ολιβεϊρένσε
Εξωτερικοί σύνδεσμοι
Κατηγορία:Ποδοσφαιρικές ομάδες Πορτογαλίας Κατηγορία:Ιδρύσεις ποδοσφαιρικών ομάδων το 1922 Κατηγορία:Ουνιάο Ντεσπορτίβα Ολιβεϊρένσε
Κάτω Ασέα Αρκαδίας
Παραπομπές
κατηγορία:Χωριά του νομού Αρκαδίας Κατηγορία:Δήμος Τρίπολης
Γκορ Βιντάλ
Ο Γκορ Βιντάλ (Gore Vidal) (γεννημένος ως Ευγένιος Λουίς Βιντάλ (Eugene Louis Vidal), 3 Οκτωβρίου 1925 – 31 Ιουλίου 2012) ήταν Αμερικάνος συγγραφέας (νουβελών, δοκιμίων, σεναρίων και θεατρικών έργων) και άνθρωπος του πνεύματος γνωστός για τους εκλεπτυσμένους τρόπους του, την επιγραμματική του εξυπνάδα και το λαμπρό ύφος γραψίματος του.
Α.Ο.Κ. Αιγινιακός
Ο Αθλητικός Όμιλος Καλαθοσφαίρισης Αιγινιακός είναι ελληνικό αθλητικό σωματείο που δραστηριοποιείται στο άθλημα της καλαθοσφαίρισης με έδρα το Αιγίνιο, κωμόπολη του Νομού Πιερίας, όπου και βρίσκεται η έδρα του, το Κλειστό Γυμναστήριο Αιγινίου. Επίσημο έτος ίδρυσής του είναι το 2007. Αγωνίζεται με χρώματα το μπλε και το λευκό και διατηρεί αγωνιστικό τμήμα ανδρών και ακαδημίες νεαρών αγοριών και κοριτσιών.
Γ.Α.Σ. Αιγινιακός
Την περίοδο που προηγήθηκε της ιδρύσεως του ανεξάρτητου σωματείου, 2006-07, ο Γ.Α.Σ. Αιγινιακός είχε καταταγεί στη 13η θέση του τελικού βαθμολογικού πίνακα της Β' Εθνικής, γνωρίζοντας τον υποβιβασμό.
Μάρκος Τύλλιος Τίρων
Ο Μάρκος Τύλλιος Τίρων (103 π.Χ. – 4 π.Χ.) ήταν Ρωμαίος απελεύθερος, φίλος και συνεργάτης του ρήτορα Κικέρωνα.
Ιταναγκάρ
Το Ιταναγκάρ είναι η πρωτεύουσα της Ινδικής πολιτείας Αρουνάτσαλ Πραντές. Η έδρα της Νομοθετικής Συνέλευσης του Αρουνάτσαλ Πραντές Νομοθετική Συνέλευση, η έδρα της κυβέρνησης της Αρουνάτσαλ Πραντές και η έδρα του Ανώτατου Δικαστηρίου Γκαουχάτι βρίσκονται στο Ιταναγκάρ.
Δημογραφικά στοιχεία
Σύμφωνα με την Ινδική απογραφή του 2001, το Ιταναγκάρ έχει πληθυσμό 59.490 κατοίκων. Οι άνδρες αποτελούν το 53% του πληθυσμού και οι γυναίκες το 47%. Το μέσο ποσοστό αλφαβητισμού στην πόλη είναι 66.95%, χαμηλότερο από τον εθνικό μέσο όρο του 74.4%. Ο αλφαβητισμός ανδρών είναι 73.69%, και ο αλφαβητισμός γυναικών είναι 59.57%. Στο Ιταναγκάρ το 15% του πληθυσμού είναι κάτω των 6 ετών. Ο Τακάμ Σαντζόι, πρώην βουλευτής από το Αρουνάτσαλ Πραντές, στην ομιλία του στο Τζαντάρ Μαντάρ του το Δελχί, ενώ απευθυνόταν σε άτομα που ζητούσαν δικαιοσύνη για τον Νίντο Τάνια, ανέφερε ότι περίπου το 70% του πληθυσμού του Ιταναγκάρ αποτελείται από άλλες περιοχές της Ινδίας.
Ντέρεκ Γουόλκοτ
Βιογραφία
Γεννήθηκε το 1930 στη Αγία Λουκία των Μικρών Αντίλλων. Αποφοίτησε από το Πανεπιστήμιο των Δυτικών Ινδιών στη Τζαμάικα και σπούδασε θέατρο στις Η.Π.Α., με υποτροφία του Ιδρύματος Ροκφέλερ. Το 1953 εγκαταστάθηκε στο Τρινιντάντ, όπου εργάστηκε ως κριτικός θεάτρου και τέχνης και από το 1959 μέχρι το 1979 διηύθυνε το Θεατρικό Εργαστήριο του Τρινιντάντ, το οποίο ίδρυσε ο ίδιος. Το 1962 δημοσιεύθηκε η συλλογή του In a Green Night και η ποίηση του άρχισε να κερδίζει τη διεθνή αναγνώριση. Το 1998 τιμήθηκε από τη Βασίλισσα του Ηνωμένου Βασιλείου για το έργο του, το 1990 το έργο του Όμηρος κέρδισε το βραβείο W.H.Smith και το 1992 του απονεμήθηκε το βραβείο Νόμπελ. Είναι επίτιμο μέλος της Αμερικανικής Ακαδημίας Γραμμάτων και Τεχνών. Δίδαξε δημιουργική γραφή ποίησης και θεάτρου στα Πανεπιστήμια Κολούμπια, Γέηλ και Χάρβαρντ. Από το 1981 είναι καθηγητής στο Πανεπιστήμιο της Βοστώνης. Το 2006 αναγορεύθηκε επίτιμος διδάκτορας του Πανεπιστημίου Αθηνών. Εκτός από τη μεγάλη ποιητική του προσφορά, είναι γνωστός και για τα θεατρικά έργα του τα οποία έχουν παιχτεί σ' όλο τον κόσμο και έχουν σημειώσει ιδιαίτερη επιτυχία στο Λονδίνο και τη Νέα Υόρκη.
Πυθαγόρειο θεώρημα
Ιστορικά
Η ιστορία του πυθαγορείου θεωρήματος μπορεί να διαιρεθεί σε τέσσερα μέρη: ανακάλυψη των πυθαγόρειων τριάδων, ανακάλυψη της σχέσης μεταξύ των πλευρών ενός ορθογωνίου τριγώνου, ανακάλυψη των σχέσεων μεταξύ ομοίων τριγώνων και αποδείξεις του θεωρήματος στα πλαίσια κάποιου επαγωγικού συστήματος.
Με περιεχόμενο γνωστό πολύ νωρίτερα αλλά διασωθέν σε κείμενα που χρονολογούνται τον 1ο αιώνα π.Χ., το κινέζικο κείμενο Zhou Bi Suan Jing δίνει μία αιτιολόγηση του πυθαγορείου θεωρήματος για την τριάδα 3,4,5- στην Ινδία είναι γνωστό και ως "θεώρημα Gougu". Κατά τη διάρκεια της δυναστείας Χαν (202 π.Χ.-220 μ.Χ.), οι πυθαγόρειες τριάδες εμφανίζονται στο "Εννέα κεφάλαια της μαθηματικής τέχνης" μαζί με μία αναφορά σε ορθογώνια τρίγωνα. Πολλοί πιστεύουν ότι το θεώρημα πρώτα ανακαλύφθηκε στην Κίνα, όπου ονομάζεται και Θεώρημα Shang Gao, από το όνομα του αστρονόμου και μαθηματικού δούκα του Zhou, του οποίου το έργο συνιστά το μεγαλύτερο μέρος του Zhou Bi Suan Jing.
Πυθαγόρεια απόδειξη
Το γεγονός ότι αυτή η πολύ απλή απόδειξη αποδίδεται στον Πυθαγόρα, συχνά αναφέρεται σε συγγράμματα του μεταγενέστερου Έλληνα φιλόσοφου και μαθηματικού, Πρόκλου. Αρκετές ακόμα αποδείξεις του θεωρήματος περιγράφοντα παρακάτω, αλλά αυτή είναι γνωστή σαν πυθαγόρεια απόδειξη.
Μιγαδικοί αριθμοί
Για κάθε μιγαδικό αριθμό το μέτρο δίνεται από τον τύπο Οπότε οι τρεις ποσότητες, r, x και y συσχετίζονται με την πυθαγόρεια εξίσωση, Το r ορίζεται ως ένα μη αρνητικός αριθμός αλλά δεν υπάρχει περιορισμός για τα x και y. Γεωμετρικά το r είναι η απόσταση του z από την αρχή των αξόνων στο μιγαδικό επίπεδο.
Ευκλείδεια απόσταση σε διάφορα συστήματα συντεταγμένων
Έτσι η απόσταση σε πολικές συντεταγμένες δίνεται από τον τύπο: Ο τύπος αυτός είναι ο νόμος των συνημιτόνων, που ονομάζεται και γενικευμένο πυθαγόρειο θεώρημα. Σε περίπτωση που η γωνία είναι ορθή, δηλαδή επανερχόμαστε στο πυθαγόρειο θεώρημα: Επομένως, το Πυθαγόρειο θεώρημα που ισχύει μόνο για ορθές γωνίες, είναι μία υποπερίπτωση του γενικότερου νόμου των συνημιτόνων που ισχύει για οποιαδήποτε γωνία.
Σχέση με το εξωτερικό γινόμενο
Το πυθαγόρειο θεώρημα συσχετίζει το εξωτερικό και το εσωτερικό γινόμενο δύο διανυσμάτων με τον τύπο:
Villagers of Ioannina City
Οι Villagers of Ioannina City (γνωστοί επίσης ως VIC) είναι ελληνικό συγκρότημα της πειραματικής ροκ μουσικής σκηνής από τα Ιωάννινα, το οποίο σχηματίστηκε το 2007 και κυκλοφόρησε το πρώτο του άλμπουμ το 2014, με τίτλο «Riza». Ο ήχος τους αποτελεί συνδυασμό του stoner και ψυχεδελικού rock με την ηπειρώτικη παραδοσιακή μουσική.
Βιογραφία
Τον Σεπτέμβριο 2019, κυκλοφόρησε ο concept δίσκος τους που έχει τον τίτλο «Age of Aquarius».
Μέλισσα Κίκιζας
Ιστορία
Τη δεκαετία του 2000 η εταιρία εξαγοράζει τις εταιρείες «Ζυμαρικά ΣΤΕΛΛΑ Α.Ε.», «Παραδοσιακά Ζυμαρικά ΒΛΑΧΑ Α.Ε.», «Γλυκά ΚΑΖΙΝΟ Α.Ε.», «Ζυμαρικά ΑΒΕΖ Α.Ε.». Το 2012 αναλαμβάνει τη διανομή στην Ελλάδα των προϊόντων της HEINZ
Μπενφίκα Β
Η Μπενφίκα είχε Β ομάδα από το 1999 έως το 2006. Επαναλειτούργησε την περίοδο 2012-13, όταν εφαρμόστηκαν νέοι κανόνες για τις αναπληρωματικές ομάδες. Μαζί με άλλες 5 αναπληρωματικές ομάδες που επαναδημιουργήθηκαν την ίδια περίοδο, τοποθετήθηκαν στη Σεγκούντα Λίγκα.
Μπούρτζι (Ναυπλίου)
Μετά τη συνθήκη του Κάρλοβιτς (1698) οι Ενετοί ανήγειραν στη νησίδα ισχυρότατο Πύργο και προμαχώνες με πυροβόλα, δημιουργώντας έτσι το γνωστό Φρούριο που δεσπόζει σήμερα στην είσοδο του λιμένα του Ναυπλίου.
Κατά την Ελληνική επανάσταση του 1821 ο Θαλασσόπυργος κατελήφθη, το 1822, από 50 οπλοφόρους και 150 πυροβολητές, των οποίων ηγούνταν οι Χέιστινγκς, Άνερμαν, Χάνεκ και Δημήτριος Καλλέργης. Αυτοί τελούσαν υπό την ηγεσία του Γάλλου ταγματάρχη Φ. Γκιουρντέν, ο οποίος κανονιοβολούσε το Ναύπλιο από τον Θαλασσόπυργο και κατάφερε να ματαιώσει τον «λαθραίο» επισιτισμό των πολιορκούμενων Τούρκων από αγγλικό πλοίο. μικρογραφία|αριστερά|Άποψη του Μπουρτζίου το 1892. Στην αμέσως μετέπειτα δεκαετία, κατά τις αιματηρές ελληνικές εμφύλιες εχθροπραξίες (1823 – 1833), δύο φορές αναγκάσθηκε η τότε κυβέρνηση να καταφύγει στον Θαλασσόπυργο για την ασφάλειά της, στις 25 Μαΐου του 1824 και στις 2 Ιουλίου του 1827.
Μαρία Πενταγιώτισσα
Η Μαρία Δασκαλόπουλου, γνωστότερη ως Μαρία η Πενταγιώτισσα ή Μαρίτσα Πενταγιώτισσα, (1821-1885) ήταν Ελληνίδα καλλονή θρυλική για την ομορφιά της αφενός και για τα ερωτικά της σκάνδαλα αφετέρου που έδρασε την εποχή της βασιλείας του Όθωνα στην ορεινή Φωκίδα. Το όνομα Πενταγιώτισσα το όφειλε στον τόπο καταγωγής της, από το χωριό Πενταγιοί. Η ιστορία της αποτέλεσε πηγή έμπνευσης θεατρικών έργων, κινηματογραφικών ταινιών αλλά και ποιημάτων.
Η ιστορία της Μαρίας Πενταγιώτισσας
Τελικά από τις συνεχείς παράνομες σχέσεις της ακολούθησε και ένα δράμα: Όταν αποκαλύφθηκε ο μυστικός έρωτάς της με έναν νέο του χωριού, τον Δημήτρη Τουρκάκη, την έφερε σε σύγκρουση με τον αδερφό της που της άσκησε μεγάλη πίεση να σταματήσει τις σχέσεις αυτές που είχαν ξεσηκώσει όχι μόνο το χωριό αλλά και τα γύρω χωριά. Το αποτέλεσμα ήταν να δολοφονηθεί ο αδερφός της από τον Δημήτρη Τουρκάκη, με την ίδια να θεωρείται ηθική αυτουργός. Τότε απόσπασμα της χωροφυλακής την συνέλαβε σε γύρω βουνά που είχε καταφύγει και την οδήγησαν στο Κακουργιοδικείο του Μεσολογγίου όπου δικάστηκε μαζί με τον δράστη. Τελικά όμως αθωώθηκε από καθαρή μεροληψία των ενόρκων "θελχθέντων από την ωραιότητά της" ή κατά άλλο θρύλο από πίεση που άσκησε γιος ενός των ενόρκων που υπήρξε εραστής της Μαρίτσας προ του φόβου αποκάλυψης ή κατ΄ άλλο θρύλο από πίεση που άσκησαν δύο χωροφύλακες ομοίως.
Κυριάκος Βενιζέλος
Βιογραφικά στοιχεία
Για τη συμμετοχή του στο Κίνημα 1ης Μαρτίου 1935 καταδικάστηκε ερήμην σε δεκαετή ειρκτή από ειδικό στρατοδικείο. Το ξέσπασμα του κινήματος τον βρήκε στο Παρίσι, όπου μαζί με τον αδελφό του είχαν αναλάβει τη μεταφορά του Νικόλαου Πλαστήρα στην Ελλάδα με αεροπλάνο, σχέδιο το οποίο δεν ολοκληρώθηκε ποτέ.
Τραπεζούς Περσικού κόλπου
Πηγές
Κατηγορία:Αρχαίες πόλεις της Περσίας
Νίκος Τσιαντάκης
Ο Νίκος Τσιαντάκης (Γοργογύρι Τρικάλων, 20 Οκτωβρίου 1963) είναι Έλληνας πρώην διεθνής ποδοσφαιριστής, ο οποίος αγωνιζόταν ως μέσος με συχνές προωθήσεις στην επίθεση.
Λίλλυ Ράιχ
Επαγγελματική εμπειρία
Η Λίλλυ Ράιχ ξεκίνησε την καριέρα της ως σχεδιάστρια υφασμάτων και γυναικείων ρούχων. Η εργασιακή αυτή εμπειρία διαμόρφωσε το ιδιαίτερο ενδιαφέρον της για την αντιπαράθεση υφών και υλικών, καθώς και ειδικές ικανότητες όσον αφορά τη χρήση των κλωστοϋφαντουργικών προϊόντων σε έπιπλα.
Λίλλυ Ράιχ και Λούντβιχ Μις φαν ντερ Ρόε
Ταξίδεψε στις Η.Π.Α., στην Αγγλία και την Αυστρία για να σπουδάσει και να δουλέψει με τους σχεδιαστές της εποχής της. Επίσης επιμελήθηκε εκθέσεις για λογαριασμό της γερμανικής κυβέρνησης.
Σακελλάρης Καμπούρης
Πρώτα χρόνια
Ο Σακελλάρης Καμπούρης γεννήθηκε στην Κάλυμνο, τον Ιούλιο του 1965, αλλά μεγάλωσε στην Καλλιθέα. Σπούδασε διοίκηση ξενοδοχείων και ασχολείται με την ποίηση, τη λογοτεχνία και τη βιβλιο-κριτική, βιβλιο-παρουσίαση. Η πρώτη λογοτεχνική εμφάνισή του έγινε το 1982, με τη δημοσίευση ποιημάτων του στη σχολική ποιητική ανθολογία "Στα δεκαεφτά μου σκαλοπάτια". Το 1994 έγινε τακτικό μέλος της Εταιρείας Ελλήνων Λογοτεχνών. Ποιήματα του φιλοξενηθήκαν σε αρκετά φιλολογικά περιοδικά και διάφορες ανθολογίες, εξ' αυτών, η «Ελληνοπολωνική Ανθολογία» του 1997, που μεταφράσθηκε και στα πολωνικά. Κατά καιρούς έχει διατελέσει επίσης:
Καστρί-Λουτρό Λάρισας
Ονομασία
Το πρώτο συνθετικό της ονομασίας του, προέρχεται από ένα κάστρο που υπήρχε στην περιοχή. Το οχυρό αναφέρεται στον έργο Ζητιάνο του Ανδρέα Καρκαβίτσα. Σήμερα σώζονται μερικά σπαράγματα του τείχους του. Το δεύτερο συνθετικό της ονομασίας της, δόθηκε στην περιοχή διότι στην άκρη του οικισμού υπάρχει μια βαθειά λιμνοθάλασσα.
CMYK
Σε σύγκριση με το RGB
Η χρήση των τεσσάρων χρωμάτων CMYK δημιουργεί καλύτερη ποιότητα χρωμάτων και αντιθέσεων στις εκτυπώσεις, όμως τα χρώματα που βλέπει κάποιος στην οθόνη του υπολογιστή του ακολουθούν το μοντέλο χρωμάτων RGB, οι αποχρώσεις του οποίου δεν είναι πάντοτε δυνατόν να αναπαραχθούν τυπογραφικά. Το μοντέλο RGB βασίζεται στη μίξη τριών χρωμάτων, τα αρχικά των οποίων σχηματίζουν το όνομα του και είναι τα Red (Κόκκινο), Green (Πράσινο), και Blue (Μπλε). Στη σχεδίαση και τη γραφιστική, συνηθίζεται να χρησιμοποιείται το μοντέλο RGB για παρουσιάσεις στην οθόνη του υπολογιστή, όμως πάντοτε μετατρέπεται σε χρώματα του μοντέλου CMYK αν πρέπει να τυπωθεί.
Ανακήρυξη της αυτοκεφαλίας της Εκκλησίας της Ελλάδος
δεξιά|μικρογραφία| Οι δικαιοδοσία της [[Εκκλησία της Ελλάδος|Εκκλησίας της Ελλάδος (με μπλε) στην Ελλάδα σήμερα.]] Η ανακήρυξη της αυτοκεφαλίας της Εκκλησίας της Ελλάδος (Πατριαρχικός και Συνοδικός Τόμος της 29ης Ιουνίου 1850) είναι το επίσημο διάταγμα του Οικουμενικού Πατριαρχείου Κωνσταντινουπόλεως που παραχώρησε εκ του νόμου αυτοκέφαλο στην τότε εκ των πραγμάτων αυτοκέφαλη Εκκλησία της Ελλάδος.
Βαλκανικοί Αγώνες Στίβου 1962 – Άλμα εις τριπλούν ανδρών
Μετέχουσες χώρες
Στο αγώνισμα συμμετείχαν 10 αθλητές από 5 χώρες.
• 4
Ζαν-Φρανσουά Ζεβακό
Αρχική δραστηριοποίηση
Εγκαταστάθηκε στη Καζαμπλάνκα το 1947, επιχειρώντας να δημιουργήσει μια μοντέρνα αρχιτεκτονική, έντονα ενισχυμένη με αραβικά στοιχεία. Μέσα από την ανασυγκρότηση της μητρόπολής του, αναδύθηκε μια νέα γενιά αρχιτεκτόνων στο Μεταπολεμικό Μαρόκο, που ενισχύθηκε με την παρουσία του επικεφαλής της υπηρεσίας σχεδιασμού του Μαρόκου Michel Echohard, ώστε να ανοίξει το αρχιτεκτονικό του γραφείο στην Καζαμπλάνκα την ίδια χρονιά. Εκμεταλλεύτηκε τη νεωτερικότητα που είχε η Καζαμπλάνκα στα τέλη της δεκαετίας του 1940, με την ξαφνική και γρήγορη οικονομική και δημογραφική ανάπτυξη, δημιουργώντας κι εκείνος αρκετές βίλλες, όπως κι οι υπόλοιποι μοντερνιστές.
Αντίο, Ωραία Νιάτα
Η ταινία Αντίο, Ωραία Νιάτα (αγγλ. Goodbye, Mr. Chips) είναι δραματική ταινία παραγωγής 1939 σκηνοθεσίας Σαμ Γουντ με πρωταγωνιστές τους Ρόμπερτ Ντόνατ και Γκριρ Γκάρσον. Η ταινία βασίζεται στο ομώνυμο μυθιστόρημα του Τζέιμς Χίλτον και τη διασκευή του σεναρίου έκανε για τη μεγάλη οθόνη ο Ρόμπερτ Σ. Σάριφ. Το Βρετανικό Ινστιτούτο Κινηματογράφου κατέταξε την ταινία 72η στη λίστα με τις 100 καλύτερες βρετανικές ταινίες όλων των εποχών.
Βραβεύσεις
Υποψηφιότητα:
Κηπουριές Χίου
Η εξέλιξη του πληθυσμού των Κηπουριών στις επίσημες απογραφές φαίνεται στον πίνακα.
Βήρσαν Δράμας
Παραπομπές
Κατηγορία:Χωριά του νομού Δράμας Κατηγορία:Εγκαταλελειμμένα χωριά του Νομού Δράμας Κατηγορία:Δήμος Κάτω Νευροκοπίου
Βασίλης Λέκκας
Ο Βασίλης Λέκκας (γενν. 1960) είναι Έλληνας τραγουδιστής.
Βάκαβιλ
Δημογραφία
Στην απογραφή του 1960 η πόλη είχε 10.890 κατοίκους. Στην απογραφή του 2000 ο πληθυσμός αυτός είχε αυξηθεί σε 88.625 κατοίκους και το 2010 σε 92.428. Ο τελευταίος πληθυσμός αντιστοιχεί σε πυκνότητα 1248,5 κατοίκων ανα τετραγωνικό χιλιόμετρο. Το 66,3% του πληθυσμού είναι λευκοί, το 10,3% Αφροαμερικανοί, το 0,9% Ινδιάνοι, το 6,1% Ασιάτες (εκ των οποίων οι μισοί σχεδόν, το 3,3%, Φιλιππινέζοι), το 8,8% άλλων φυλών και το 7,0% δήλωσαν μικτή φυλετική καταγωγή.
Εξωτερικοί σύνδεσμοι
Βακαβιλ
Πλακόστρωτο Δράμας
Παραπομπές
Κατηγορία:Χωριά του νομού Δράμας Κατηγορία:Εγκαταλελειμμένα χωριά του Νομού Δράμας Κατηγορία:Δήμος Δράμας
Μπούλες
Κυριακή της Αποκριάς
Αφού τελειώσει το μάζεμα του μπουλουκιού, όλοι μαζί ξεκινούν για το Δημαρχείο, το Κονάκι του Μουντίρη στα χρόνια της τουρκοκρατίας και υπολογίζουν να φθάσουν εκεί κοντά στο μεσημέρι. Στις δώδεκα περίπου συγκεντρώνονται στο Δημαρχείο όπου βρίσκεται μαζεμένη όλη η Νάουσα, περιμένοντας να δουν τις Μπούλες.
Ο δήμαρχος, ο πρώτος άρχοντας του τόπου, δίνει την άδεια, και τότε ο ζουρνάς θα παίξει το "Κάτω στη Ρόιδο", χορό που χορεύεται από τις Μπούλες ως συγκαθιστός με το μαντήλι που έχουν ραμμένο στο χέρι (η ίδια μελωδία στο Ναουσαίικο γάμο χορευόταν ως συγκαθιστός και ήταν ο πρώτος χορός του γαμήλιου γλεντιού). Ακολουθεί ο θούριος του Ρήγα («Ως πότε παλικάρια θα ζούμε στα στενά») και σ’ αυτή την πατινάδα βγαίνουν οι πάλες από τις θήκες τους. Μετά το «Ως πότε παλικάρια» ακολουθεί ο χορός Παπαδιά, συνήθως από τον αρχηγό του Μπουλουκιού. Ακολουθεί η Μακρινίτσα, ο χορός της Νύφης, του δεύτερου πρωταγωνιστή της τελετουργίας, η οποία θα τον σύρει με σοβαρότητα και μεγαλοπρέπεια όπως αρμόζει σε ένα χορό που είναι μοιρολόι και φόρος τιμής σε μία από τις ενδοξότερες σελίδες της Ελληνικής Ιστορίας, το ολοκαύτωμα και την ολοσχερή καταστροφή της Νάουσας το 1822 από τους Τούρκους. Θα ακολουθήσουν ο Νιζάμικος, το Σαρανταπέντε, ο Μελικές και ίσως η Σούδα ή ο Μουσταμπέϊκος που μπορούν να χορευτούν και από μικρά παιδιά.
Δευτέρα της Αποκριάς
Τη Δευτέρα το πρωί χωρίς να φορούν τον πρόσωπο, μαζεύονται όλοι στο σπίτι του αρχηγού. Εδώ θα έρθουν και οι οργανοπαίκτες και τα μικρά παιδιά του μπουλουκιού. Τη μέρα αυτή το πρόγραμμα δεν είναι τελετουργικό. Εδώ θα γίνει ένα μικρό οικογενειακό γλέντι με τους συγγενείς και φίλους του αρχηγού. Μετά θα πάνε με πατινάδα στο Κονάκι (Δημαρχείο), θα χορέψουν λίγο και στη συνέχεια θα επισκεφτούν τα σπίτια των μελών του μπουλουκιού που τους έχουν καλεσμένους, για γλέντι με χορό, μεζέδες και κρασί. Σήμερα το δρομολόγιο δεν είναι καθορισμένο και είναι ημέρα γλεντιού. Σε κάθε σπίτι τους περιμένει τραπέζι με πλούσιους μεζέδες και κρασί. Το μουσικό και χορευτικό ρεπερτόριο αυτή τη μέρα δεν έχει την αυστηρότητα της προηγουμένης και εκτός από τους χορούς του εθίμου, ο ζουρνάς παίζει και σύγχρονες μελωδίες ή και μελωδίες των χωριών της Νάουσας, εάν η οικογένεια έχει καταγωγή από κάποιο χωριό. Το βράδυ όλα τα μέλη του μπουλουκιού, κατακουρασμένα από τους εξαντλητικούς χορούς των δύο ημερών, αφού πάλι πάρουν χέρι μεταξύ τους θα γυρίσουν στα σπίτια τους.
Κυριακή της Τυρινής, Καθαρά Δευτέρα και Κυριακή της Ορθοδοξίας
Μια εβδομάδα μετά, την Κυριακή της Ορθοδοξίας, οι Μπούλες χωρίς προσωπίδες θα πάνε στο Σπήλιο, τοποθεσία όπου βρίσκεται το μικρό εκκλησάκι του Αγίου Θόδωρου. Εκεί θα χορευτούν πάλι οι ίδιοι χοροί από το γνωστό ρεπερτόριο του εθίμου και θα γίνει μεγάλο γλέντι με τη συμμετοχή όλης της Νάουσας.
Κόιντος Αιμίλιος Λέπιδος
Βιογραφία
Γύρω στο 40-38 π.Χ. ο Λέπιδος ήταν υπεύθυνος τού νομισματοκοπείου (monetalis) για τον Μάρκο Αντώνιο στην Πέργαμο, έκοψε κιστοφόρα νομίσματα για λογαριασμό τού Μ. Αντώνιου. Στη συνέχεια το 31 π.Χ. πολέμησε μαζί με τον Αντώνιο στη μάχη τού Ακτίου, αλλά αιχμαλωτίστηκε. Απελευθερώθηκε μόνο όταν ο Μάρκος Λόλλιος μεσολάβησε γι' αυτόν ενώπιον τού Οκταβιανού, ανταποδίδοντας έτσι τη χάρη.
Μάνιος Αιμίλιος Λέπιδος (ύπατος το 66 π.Χ.)
Βιογραφία
Μέλος τού γένους των πατρικίων Αιμιλίων, ο Λέπιδος ήταν βοηθός ταμία (proquaestor) σε μία ανατολική επαρχία μεταξύ 84 π.Χ. και 78, και ήταν ο πατέρας τού Κόιντου Αιμίλιου Λέπιδου. Το 69 εξελέγη στη θέση τού πραίτορα και το 66 εξελέγη ύπατος μαζί με τον Λεύκιο Βολκάτιο Τούλλο.
Βουλευτικές εκλογές του Κοσσυφοπεδίου (2019)
Βουλευτικές εκλογές πραγματοποιήθηκαν στο Κοσσυφοπέδιο στις 6 Οκτωβρίου 2019. Τα κύρια κόμματα της αντιπολίτευσης έλαβαν τις περισσότερες ψήφους, με επικεφαλής το Vetëvendosje και τη Δημοκρατική Ένωση του Κοσσυφοπεδίου (LDK). Ο αρχηγός του Vetëvendosje Άλμπιν Κούρτι έγινε πρωθυπουργός, σχηματίζοντας κυβερνητικό συνασπισμό με το LDK βασίζοντας την πλατφόρμα του στην καταπολέμηση της διαφθοράς. Είναι ο δεύτερος πρωθυπουργός που δεν ήταν μαχητής του Απελευθερωτικού Στρατού του Κοσσυφοπεδίου κατά τη διάρκεια της δεκαετίας του 1990.
Γουλιέλμος του Όκαμ
Ο Γουλιέλμος του Όκαμ ή εξελληνισμένα Όκκαμος
Λυσιμάχεια (Θράκης)
Στα ερείπια της πόλης του Λυσιμάχου βρίσκεται η σημερινή Eksemil (παραφθορά του Εξαμιλίου) της ανατολικής Θράκης, αν και πλήθος αρχαίων ευρημάτων συναντά κανείς στο γειτονικό χωριό Ortaköy.
Α.Ο. Δάφνης
Τμήμα ποδοσφαίρου
Το αρχικό όνομα της ομάδας ήταν "Αθλητική Ένωσις Αγίου Δημητρίου" ή "Ένωσις Φιλάθλων Αγ. Δημητρίου", λόγω του ότι τότε ο Δήμος Δάφνης (Κατσιπόδι) ονομαζόταν "Δήμος Αγ. Δημητρίου" και περιλάμβανε και το Μπραχάμι (Άγιος Δημήτριος). Ο σύλλογος αυτός δεν έχει σχέση με τον μεταγενέστερο Π.Α.Ο. Αγίου Δημητρίου που ιδρύθηκε επίσημα το 1959. Η απόσπαση του Μπραχαμίου (αυτόνομος Δήμος Αγίου Δημητρίου) από το παλιό Δήμο που έγινε το 1953, η μετονομασία του Κατσιποδίου σε Δάφνη και του δήμου σε "Δήμο Δάφνης", είχε ως αποτέλεσμα την μετονομασία κατ' επέκταση και της ομάδας σε "Α.Ε. Δάφνης" ή "Ένωσις Δάφνης" από τον Ιανουάριο του 1954. Το 1967 μετονομάστηκε σε "Α.Ο. Δάφνης', λόγω της γενικής εμμονής της χουντικής κυβέρνησης να μετονομάζει τις "Ενώσεις" σε "Ομίλους".
Όμως, δεν υπήρξε συνέχεια αφού την επόμενη χρονιά υποβιβάστηκε στην Α1, όπου έμεινε ως το 1967, οπότε με την αναδιάρθρωση που επέβαλε ο χουντικός Γεν. Γραμματέας Αθλητισμού Ασλανίδης βρέθηκε στη Β΄ κατηγορία. Τα επόμενα χρόνια κατάφερε να αγωνιστεί στην Α΄ κατηγορία τις σεζόν 1969-70, 1972-73 ως 1975-76 και από το 1978-79 και εξής για μία δεκαετία περίπου, χωρίς να καταφέρει να προαχθεί σε εθνική κατηγορία. Ακολούθησαν υποβιβασμοί και ανεβοκατεβάσματα και σήμερα αγωνίζεται στην Γ' κατηγορία της ΕΠΣ Αθήνας.
Κρίστιαν Χέρμαν Βάισε
Βίος και ιδέες
Ο Βάισε υπήρξε ο πρώτος που πρότεινε την «υπόθεση των δύο πηγών» για τα Ευαγγέλια (1838), την οποία υιοθετούν ακόμα πολλοί βιβλικοί θεολόγοι. Σύμφωνα με την υπόθεση των δύο πηγών, το Κατά Μάρκον Ευαγγέλιον ήταν το πρώτο που γράφτηκε και απετέλεσε τη μία από τις δύο πηγές των Ευαγγελίων του Ματθαίου και του Λουκά, ενώ η δεύτερη πηγή τους υπήρξε η «Πηγή των Λογίων», μία χαμένη συλλογή των λόγων του Ιησού.
Παραμαρίμπο
Οικονομία
Τα κυριότερα εξαγωγικά προϊόντα του Παραμαρίμπο είναι ο χρυσός, ο βωξίτης, το ζαχαροκάλαμο, το ρύζι, το κακάο, ο καφές, το ρούμι και η τροπική ξυλεία. Στην πόλη υπάρχουν βιομηχανίες τσιμέντου και χρωμάτων.
Λίμνη της εκκλησίας Γοβάσκο
Δημιουργήθηκε τον Φεβρουάριο του 1977 όταν δημιουργήθηκε καθίζηση του εδάφους στην κοίτη του Γόβακ και κατολίσθηση που έφραξε την κοίτη του, με αποτέλεσμα να δημιουργηθούν αναχώματα και 9 λίμνες. Οφείλει το όνομα της από μία εκκλησία που βρισκόταν εκεί και καταστράφηκε κατά την δημιουργία της.
Βυζαντινή Κωνσταντινούπολη
Η πρώτη φορά όπου αλώθηκε η πόλη ήταν το 1204 από τους Σταυροφόρους της Δ´ Σταυροφορίας, και επανακτήθηκε από τους Βυζαντινούς το 1261 από τον Μιχαήλ Η´ Παλαιολόγο. Η πόλη δεν κατάφερε ποτέ να ανακάμψει στην προηγούμενη ισχύ της μετά την άλωση της Δ´ Σταυροφορίας και τις δεκαετίες κακοδιαχείρισης που ακολούθησαν από τους Λατίνους ηγεμόνες. Αν και ανέκαμψε κατά ένα μικρό ποσοστό κατά τη διάρκεια της δυναστείας των Παλαιολόγων, η συνεχής απώλεια εδαφών από τους Οθωμανούς οι οποίοι ενδυναμώνονταν και επεκτείνονταν, έφερε την πόλη σε ιδιαίτερα δυσχερή θέση. Την ίδια περίοδο όμως παρατηρείται μια άνθηση και ανανέωση της βυζαντινής τέχνης και φιλοσοφίας με ιδιαίτερο χαρακτηριστικό τη στροφή προς την κλασική αρχαιότητα. Με τον τελευταίο αυτοκράτορα να είναι ο Κωνσταντίνος ΙΑ´ Παλαιολόγος, η πόλη τελικά αλώθηκε από τους Οθωμανούς το 1453 μετά από πολιορκία η οποία διήρκεσε σχεδόν 2 μήνες, και κατακτήθηκε από τις δυνάμεις του Μωάμεθ Β´ ο οποίος την έκανε πρωτεύουσα της αυτοκρατορίας του.
Βυζάντιο
Η ετυμολογία της αποικίας με την ονομασία Βυζάντιο, η οποία στα λατινικά ήταν γνωστή ως Byzantium, δεν είναι ξεκάθαρη και θεωρείται πιθανό να ήταν θρακικής ή/και ιλλυρικής προέλευσης. Σύμφωνα με τον μύθο της ίδρυσης, η πόλη πήρε το όνομα της από τον αρχηγό των αποίκων ο οποίος ονομαζόταν Βύζας ή Βύζαντας. Οι ύστεροι Βυζαντινοί της Κωνσταντινουπόλεως ισχυριζόταν πως η πόλη πήρε το όνομα της από δύο άτομα, τον Βύζα και τον Άντη, αν και είναι πιθανό πως πρόκειται για λογοπαίγνιο ως προς τη σύνθεση της ονομασίας Βυζάντιον.
Η πόλη διατηρούσε την αυτονομία της ως πόλη-κράτος, έως ότου προσαρτήθηκε από τον Δαρείο Α´ στην περσική αυτοκρατορία των Αχαιμενιδών και η τοποθεσία της πόλης κρίθηκε ως ιδανική για την κατασκευή μιας γέφυρας, η οποία ένωνε την Ασία με την Ευρώπη στα στενά του Βοσπόρου. Η περσική κυριαρχία διήρκεσε έως το 478 π.Χ., όταν κατά τη δεύτερη περσική εισβολή στην Ελλάδα τα ελληνικά στρατεύματα υπό τον Σπαρτιάτη στρατηγό Παυσανία ανέκτησαν την πόλη, η οποία παρέμεινε ανεξάρτητη, αρχικά υπό την Αθηναϊκή επιρροή και αργότερα (μετά το 411 π.Χ.) τη Σπαρτιατική. Η αρχαία πόλη του Βυζαντίου δεν υπήρξε ποτέ μια μεγάλη και ισχυρή πόλη όπως αυτές των Αθηνών, της Κορίνθου, και της Σπάρτης, ωστόσο απολάμβανε τις ειρηνικές συνθήκες καθώς και τη σταθερή ανάπτυξη ως εμπορική πόλη, εκμεταλλευόμενη τη στρατηγική της τοποθεσία ανάμεσα στην οδό μεταξύ Ευρώπης και Ασίας καθώς και ως θαλάσσιο πέρασμα από τον Εύξεινο Πόντο στη Μεσόγειο, με το λιμάνι της στον Κεράτιο Κόλπο να είναι ευμέγεθες και καλά ανεπτυγμένο.
Άλωση της Δ´ σταυροφορίας (1204)
Τον Φεβρουάριο σημειώθηκε νέα εξέγερση κατά του Αλέξιου Δ´ και αυτή τη φορά ο αυτοκράτορας συνελήφθη και εκτελέστηκε και ο Μούρτζουφλος έγινε ο νέος αυτοκράτορας ως ο Αλέξιος Ε´. Έκανε κάποιες προσπάθειες επιδιόρθωσης των τειχών και οργάνωσης του ανθρωπίνου δυναμικού, ωστόσο δεν στάθηκε δυνατό να φέρει στρατεύματα από τις επαρχίες της αυτοκρατορίας, ενώ τα στρατεύματα της πόλης διατηρούσαν χαμηλό ηθικό λόγω των εξεγέρσεων. Μια νέα μεγάλη επίθεση των σταυροφόρων στις 6 Απριλίου απέτυχε, ωστόσο μια δεύτερη που σημειώθηκε στις 12 Απριλίου από τον Κεράτιο κόλπο ήταν επιτυχής και οι εισβολείς μπήκαν κατά συρροή στην πόλη. Ο Αλέξιος Ε´ Μούρτζουφλος δραπέτευσε, ενώ η βυζαντινή σύγκλητος συναντήθηκε στην Αγία Σοφία, εξέλεξε και πρόσφερε το αυτοκρατορικό στέμμα στον Κωνσταντίνο ΙΑ' Λάσκαρη ο οποίος προσπάθησε να υπερασπιστεί την Πόλη, ωστόσο ήταν πλέον πολύ αργά. Ο Λάσκαρης, συνοδευόμενος από τον πατριάρχη, κατευθύνθηκε προς το Μίλιον μπροστά από το Μέγα Παλάτι και απευθύνθηκε στη φρουρά των Βάραγγων. Κατόπιν οι δύο τους, συνοδευόμενοι από μέλη της αυλής, αποχώρησαν και διέφυγαν προς την Ασιατική πλευρά του Βοσπόρου. Την επόμενη ημέρα, ο Δόγης της Βενετίας και οι υπόλοιποι Φράγκοι ηγεμόνες εγκαταστάθηκαν στο Μέγα Παλάτι και η πόλη λεηλατήθηκε αγρίως για τρεις ημέρες.
Θίοντορ Ρούζβελτ (πρεσβύτερος)
Βιογραφία
Ήταν νυμφευμένος με τη Μάρθα Μπούλοκ, η οποία καταγόταν από μεγάλη οικογένεια πολιτικών, και απέκτησαν τέσσερα παιδιά, μεταξύ των οποίων τον πρόεδρο των ΗΠΑ Θίοντορ Ρούζβελτ και τον Έλιοτ Ρούζβελτ (1860-1894), ο οποίος πέθανε από αποπληξία, αφού πρώτα είχε αποπειραθεί να αυτοκτονήσει πέφτοντας από το παράθυρο. Εγγονή του ήταν η πρώτη κυρία των ΗΠΑ Έλινορ Ρούζβελτ.
Α.Ο. Παγκρατίου
Τμήμα ποδοσφαίρου ανδρών
Την περίοδο 2020-2021 το Παγκράτι αγωνίζεται στο πρωτάθλημα του 2ου ομίλου της Γ' Κατηγορίας της Ε.Π.Σ.Α. Προπονητής του είναι ο Νίκος Ακριτίδης.
Ιστορική αναδρομή
Η πολυπόθητη επιστροφή στην κορυφαία κατηγορία του ελληνικού πρωταθλήματος θα πραγματοποιηθεί το 1988 με προπονητή τον Μάκη Δενδρινό. Στην Α1 παρέμεινε έξι χρόνια μέχρι την περίοδο 1994-95, οπότε και υποβιβάστηκε. Τα επόμενα χρόνια το σύλλογο ταλαιπωρούν σημαντικά οικονομικά προβλήματα που επηρεάζουν δυσμενώς το αγωνιστικό κομμάτι: δύο χρόνια παραμονή στην Α2 Εθνική Κατηγορία, ένας χρόνος στη Β' Εθνική και επτά χρόνια στη Γ' Εθνική.
Τμήμα ανδρικής πετοσφαίρισης
Το 1997 η ομάδα προβιβάζεται στη Β' Εθνική όπου αγωνίζεται έως το 2001. Τη χρονιά αυτή η ομάδα στέφεται πρωταθλήτρια της Β' Εθνικής με προπονητή τον Κώστα Αρσενιάδη. Ο ίδιος προπονητής την οδήγησε στην πορεία της στην Α2 Εθνική και στην άνοδό της στην κορυφαία κατηγορία το 2002-03. Τον Αύγουστο του 2008 αποφασίστηκε η διάλυση του Τ.Α.Π. και η συγχώνευση δια απορροφήσεως του ανδρικού τμήματος πετοσφαίρισης με το αντίστοιχο της Παναχαϊκής Γ.Ε.
Εξωτερικοί σύνδεσμοι
Κατηγορία:Αθλητικοί σύλλογοι Αθήνας Κατηγορία:Ιδρύσεις αθλητικών συλλόγων το 1929 Κατηγορία:Ποδοσφαιρικές ομάδες Ελλάδας Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι ποδηλασίας Κατηγορία:Ελληνικοί σύλλογοι στίβου Κατηγορία:Ελληνικοί σύλλογοι επιτραπέζιας αντισφαίρισης Κατηγορία:Ελληνικοί σύλλογοι σκοποβολής Κατηγορία:Ιδρύσεις ποδοσφαιρικών ομάδων το 1929 Κατηγορία:Σωματεία Ε.Σ.Π.Α.Α.Α.
Σιδηροδρομικός Σταθμός Μπράλου
Παραπομπές
Μπραλος Μπραλος Μπραλος Κατηγορία:Χωριά του νομού Φθιώτιδας Σταθμος Μπραλου Μπραλος
Ντίλι
Αξιοθέατα
left|thumb|200px|Το Μέγαρο της Κυβέρνησης του Ανατολικού Τιμόρ. left|thumb|200px|Άγαλμα της Αγίας Μαρίας thumb|right|180px|Χάρτης του Ντίλι και των γύρω περιοχών. Τα περισσότερα από τα κτήρια καταστράφηκαν στις ταραχές του 1999, που οργάνωσε ο στρατός της Ινδονησίας και οι παραστρατιωτικοί, στα πλαίσια της επιχείρησης "Καμμένη Γη".
Ωστόσο, στην πόλη υπάρχουν πολλά κτίρια από την εποχή της πορτογαλικής αποικιοκρατίας. Η έδρα του πρώην Κυβερνήτη του Ανατολικού Τιμόρ, όταν το τελευταίο ήταν πορτογαλικό, στεγάζει σήμερα το Γραφείο του Πρωθυπουργού. Επίσης ο καθολικός ναός στο Μοταέλ παρουσιάζει ενδιαφέρον.
Βασιλεία (Ελβετία)
Δημογραφικά στοιχεία
Σύμφωνα με την απογραφή του 2006 ο πληθυσμός της πόλης είναι 165.529 κάτοικοι και του καντονίου 187.332. Ο πληθυσμός της ευρύτερης αστικής περιοχής (μέρος της οποίας βρίσκεται εκτός ελβετικών συνόρων, στη Γαλλία και τη Γερμανία) ξεπερνά τις 700.000.
Γιώργος Μάρτος
Παραπομπές
Κατηγορία:Έλληνες τραγουδιστές Κατηγορία:Έλληνες τραγουδοποιοί Κατηγορία:Έλληνες στιχουργοί Κατηγορία:Έλληνες συνθέτες Κατηγορία:Έλληνες μουσικοί
Υποβάθμιση του περιβάλλοντος
Απώλεια της βιοποικιλότητας
μικρογραφία|300x300εσ|[[Αποδάσωση στην πολιτεία Maranhão της Βραζιλίας, το 2016.]] μικρογραφία|300x300εσ|[[Παράνομη υλοτομία για τη δημιουργία φυτείας φοινικέλαιου.]] Mε βάση τις επιστημονικές παρατηρήσεις, οι ανθρωπογενείς δραστηριότητες προκαλούν μια έκτη κατά σειρά μαζική εξαφάνιση των ειδών. Η απώλεια της βιοποικιλότητας οφείλεται κυρίως στη συνεχή αύξηση του ανθρώπινου πληθυσμού και στην κατάχρηση των φυσικών πόρων από το ανθρώπινο είδος. To 2020, μια έκθεση του WWF διαπίστωσε ότι η ανθρώπινη δραστηριότητα, ιδίως η υπερκατανάλωση, η αύξηση του πληθυσμού και η εντατική καλλιέργεια, έχουν καταστρέψει το 68% των σπονδυλωτών από το 1970. Η Παγκόσμια Έκθεση Αξιολόγησης της Βιοποικιλότητας και των Οικοσυστημάτων, που δημοσιεύθηκε από το IPBES των Ηνωμένων Εθνών το 2019, επισημαίνει ότι περίπου το ένα εκατομμύριο των ειδών φυτών και ζώων αντιμετωπίζουν εξαφάνιση από ανθρωπογενείς αιτίες, όπως η επέκταση της χρήσης της γης για εντατική καλλιέργεια και εκτροφή ζώων, και υπεραλίευση.
Κλιματική αλλαγή και θερμοκρασία
Η θερμική διαστολή του νερού και η αυξημένη τήξη των παγετώνων από την αύξηση της θερμοκρασίας οδηγούν στην αύξηση της στάθμης της θάλασσας. Αυτό μπορεί να επηρεάσει την παροχή του γλυκού νερού στις παράκτιες περιοχές. Καθώς οι εκβολές του ποταμού και τα δέλτα με υψηλότερη αλατότητα ωθούνται περισσότερο στην ενδοχώρα, το αλμυρό νερό εισβάλει στις δεξαμενές και στους υδροφορείς, αυξάνοντας την αλατότητά τους.
Διαχείριση των υδάτων
μικρογραφία|293x293εσ|Ένα ρεύμα στην πόλη Amlwch, Anglesey στην [[Ουαλία που μολύνεται από την εκροή όξινου νερού από το πρώην ορυχείο χαλκού στο κοντινό βουνό Parys.]] Το ζήτημα της εξάντλησης του γλυκού νερού προκαλεί αυξημένες προσπάθειες διαχείρισης των υδάτων. Ενώ τα συστήματα διαχείρισης του νερού είναι συχνά ευέλικτα, η προσαρμογή σε νέες υδρολογικές συνθήκες μπορεί να είναι πολύ δαπανηρή. Οι προληπτικές προσεγγίσεις είναι απαραίτητες για την αποφυγή του υψηλού κόστους της αποκατάστασης της παροχής νερού. Οι καινοτομίες για τη μείωση της συνολικής ζήτησης μπορεί να είναι σημαντικές στον σχεδιασμό της βιωσιμότητας των υδάτων.
Ρήγμα της Ανατολικής Ανατολίας
Το ρήγμα της Ανατολικής Ανατολίας έχει βορειοανατολική κατεύθυνση. Ξεκινά από την Καχραμανμάρα στο βόρειο άκρο του μετασχηματισμού της Νεκράς Θάλασσας και καταλήγει στην Καρλιόβα, όπου συναντά το ρήγμα της Βόρειας Ανατολίας.
Τσάταμ-Κεντ
Το Τσάταμ-Κεντ (αγγλικά: Chatham-Kent) είναι δήμος στο Νοτιοδυτικό Οντάριο του Καναδά, ο οποίος είναι κυρίως αγροτικός. Τα κέντρα πληθυσμού του είναι τα: Τσάταμ, Γουάλασμπεργκ, Τίλμπερι, Μπλένεμ, Ρίτζταουν, Γουίτλι και Ντρέσντεν. Ο σημερινός Δήμος του Τσάταμ-Κεντ δημιουργήθηκε το 1998 από τη συγχώνευση των Μπλένεμ, Μπόθουελ, Κάμντεμ, κοινότητας του Τσάταμ, Ντόβερ, Ντρέσντεν, Ήρι Μπιτς, Εριώ, Χάρουιτς, Χάιγκεϊτ, Χάουαρντ, Όρφορντ, Ράλεϊ, Ρίτζταουν, Ρόντνι, Τέιμσβιλ, Τίλμπερι Ιστ, Τίλμπερι, Γουάλασμπεργκ, Γουίτλι και Ζόουν.
Οριστάνο
Το Οριστάνο (Oristano, ςαρδηνιακά: Aristanis, Αριστάνις) είναι Ιταλική πόλη και κοινότητα, πρωτεύουσα της της Ιταλικής επαρχίας του Οριστάνο, βρίσκεται στην κεντροδυτική Σαρδηνία στα βόρεια της πεδιάδας του Καμπιντάνο. Η έκταση της πόλης είναι 84.57 τετραγωνικά χιλιόμετρα και ο πληθυσμός 31.671 κάτοικοι σύμφωνα με Απογραφή (1 Ιανουαρίου 2018). Η οικονομία της πόλης στηρίζεται στον τουρισμό, στην γεωργία και στις μικρές βιομηχανίες.
Λίμνη Λιζίνσκι
Αναφορές
Κατηγορία:Τεχνητές λίμνες της Σερβίας
Γερόντισσα Άννα Μακκαβαίου η Μικρασιάτισσα
Βιογραφία
Κατά τη Μικρασιατική Καταστροφή πολλοί Έλληνες της Μικράς Ασίας σφαγιάσθηκαν και όσοι διασώθηκαν έφυγαν ως πρόσφυγες. Ο σύζυγος της Αθηνάς Μακκαβαίου πιάστηκε αιχμάλωτος από τους Τούρκους και ουδέποτε έμαθε κανείς νέα του καθώς έχασε τη ζωή του στα Τάγματα Εργασίας, που ήταν μία από τις μεθόδους εθνοκάθαρσης που χρησιμοποιήθηκαν από τους Τούρκους.
Κατά τη Βουλγαρική Κατοχή (1941-44) υπέστη διώξεις από τους Βούλγαρους και αναγκάστηκε να μετακομίσει στη Θεσσαλονίκη για προστασία. Διέμενε στο σπίτι της κόρης της Καλλιόπης η οποία είχε παντρευτεί πριν από λίγα χρόνια.
Αλέξανδρος Γκιάλας
Βιογραφία
Ο Αλέξανδρος Γκιάλας ήταν το τρίτο από τα επτά παιδιά του Ιωάννη Γκιάλα, ιερέα και δασκάλου στο χωριό Ελάτα της Χίου, και της Αμαλίας Γκιάλα, το γένος Μπιλίρη.
Το έργο του
Η θεματολογία του έργου του, ιδίως του ποιητικού, είναι σχεδόν αποκλειστικά θρησκευτική. Τα ποιήματα είναι έντονα λυρικά, με αυστηρά παραδοσιακή τεχνοτροπία (έμμετροι, ομοιοκατάληκτοι στίχοι) αλλά σε λαϊκή, ζωντανή δημοτική γλώσσα. Μέσα στον συναισθηματικό λυρισμό ωστόσο κατορθώνει και ενσωματώνει την πίστη και την ιδεολογία του, καθώς ο ίδιος είχε διακηρύξει ότι ήταν εναντίον του δόγματος «η τέχνη για την τέχνη».
Αναγνώριση
Στο νησί του, τη Χίο, ο Γ. Βερίτης τιμάται με δύο προτομές. Η πρώτη, μαρμάρινη, βρίσκεται στον Δημοτικό Κήπο (το «Βουνάκι») της πρωτεύουσας του νησιού (Χίος ή «Χώρα»), ενώ η δεύτερη, μεταλλική και πιο πρόσφατη, στο χωριό καταγωγής του πατέρα του, τα Μεστά, τοποθετημένη, αρκετά ταιριαστά, έξω από την είσοδο του «Ταξιάρχη Μεστών», της μεγαλύτερης εκκλησίας του νησιού. «Γ. Βερίτη» ονομάζεται η βασική εσωτερική οδός που συνδέει τη Χώρα με τον Κάμπο της Χίου, ενώ στο Λεκανοπέδιο Αττικής δύο μικροί δρόμοι φέρουν το όνομα του ποιητή.
Αικατερίνη Βερώνη
Βιογραφικά στοιχεία
Η Αικατερίνη Βερώνη που σημάδεψε με το ύφος και το όνομά της την ελληνική θεατρική σκηνή, για σχεδόν 40 χρόνια, πέθανε από θρόμβωση της στεφανιαίας στην κλινική Σμπαρούνη (στην Αθήνα), τον Μάιο του 1955 σε ηλικία 88 ετών.
Μοναστήρι του Αλαχάν
Σπήλαιο Εκκλησία
μικρογραφία|231x231εσ| Συγκρότημα Σπηλαίων Στο δυτικό άκρο της τοποθεσίας υπάρχει ένα μεγάλο φυσικά διαμορφωμένο σπήλαιο ύψους περίπου 10 m. Παλαιότερα περιείχε πολλά μεγάλα δωμάτια διατεταγμένα σε τρεις ορόφους, το καθένα με ύψος λίγο πάνω από 2 μέτρα, αν και τώρα είναι σχεδόν εντελώς άδειο. Μέσα στο συγκρότημα των σπηλαίων υπάρχει μια εκκλησία, η οποία είναι περίπου 7,5 επί 7,7 μ. σε μέγεθος. Η υπόσκαφη εκκλησία πιστεύεται ότι είναι η πρώτη από τις εκκλησίες του μοναστηριού, που χτίστηκε.
Ανατολική Εκκλησία
μικρογραφία|252x252εσ| Δυτική πρόσοψη της ανατολικής εκκλησίας Η Ανατολική Εκκλησία, που βρίσκεται στην ανατολική πλευρά του μοναστηριού, είναι η καλύτερα διατηρημένη από όλες τις εκκλησίες. Είναι πολύ μικρότερη από τη Δυτική Εκκλησία, με διαστάσεις 23 επί 15 μέτρα σε μέγεθος. Έχει σχέδιο βασιλικής με πύργο επάλληλο στο ανατολικό τμήμα του ναού. Ο Γκοφ πιστεύει ότι η οροφή πιθανότατα δεν ήταν κατασκευασμένη από πέτρα, καθώς σχεδόν κανένα τμήμα της δεν βρέθηκε ανάμεσα στα ερείπια της ανασκαφής του. Αντίθετα, προτείνει ότι πιθανότατα κατασκευάστηκε από ελαφριά ξύλινα πλακάκια. μικρογραφία|197x197εσ| Μέσα στην Ανατολική Εκκλησία Αυτή η εκκλησία είναι λιγότερο διακοσμημένη από τις άλλες δύο γιατί προσεγγιζόταν μόνο μέσα από το μοναστηριακό συγκρότημα. Περιέχει μόνο ελαφριά διακόσμηση στην είσοδο.
Αφροδίτη Σταμπουλή
Στις ελληνικές βουλευτικές εκλογές του Ιουνίου 2012, εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια των Σερρών και επανεξελέγη στις επόμενες αναμετρήσεις έως το 2019.
Κρυπτογράφηση ηλεκτρονικού ταχυδρομείου
Η κρυπτογράφηση ηλεκτρονικού ταχυδρομείου (e-mail encryption) αναφέρεται στην κρυπτογράφηση των μηνυμάτων ηλεκτρονικού ταχυδρομείου, με σκοπό είτε το περιεχόμενο του μηνύματος να μην μπορεί να διαβαστεί από οποιονδήποτε άλλον εκτός από τους προβλεπόμενους παραλήπτες, είτε να είναι δυνατή η ψηφιακή πιστοποίηση της ταυτότητας του αποστολέα.
Σιμωνίς Παλαιολογίνα
Θρύλοι
Έμεινε γνωστή στην Σερβική παράδοση για την ομορφιά και την αγνότητά της. Μια τοιχογραφία της στο μοναστήρι Γκρατσάνιτσα θεωρείται πολύτιμη για την Σερβική τέχνη, δυστυχώς είναι κατεστραμμένη και η Σιμωνίς εμφανίζεται χωρίς μάτια. . Ο Μίλαν Ράκιτς έγραψε ένα λυρικό ποίημα για τη Σιμωνίς και ο Μιλούτιν Βόιτς ένα ψυχολογικό δράμα "Το φθινόπωρο του βασιλιά". . Ο αστεροειδής Σιμωνίς 1675 που ανακαλύφθηκε από τον Σέρβο αστρονόμο Μίλοραντ Β. Πρότιτς πήρε το όνομά της.
Γερμανοί της Βαλτικής
Εθνική σύσταση
Στις περιπτώσεις κατά τις οποίες λάμβαναν χώρα γάμοι μεταξύ ατόμων διαφορετικής εθνικής καταγωγής, τις περισσότερες φορές το άτομο που προερχόταν από διαφορετική εθνική ομάδα αφομοιωνόταν από τον γερμανικό πολιτισμό, υιοθετούσε τη γερμανική γλώσσα και τις γερμανικές παραδόσεις, στις οποίες συχνά συμπεριλαμβανόταν η «γερμανοποίηση» του ονόματος και του επιθέτου του. Έπειτα, θεωρούνταν, επίσης, ως Γερμανοί της Βαλτικής. (Δείτε επίσης: Εθνογένεση)
Γιώργος Γκαλίτσιος
Λόκερεν
Επόμενος σταθμός στην καριέρα του υπήρξε η βελγική Λόκερεν, στην οποία εντάχθηκε τον Δεκέμβριο του 2011. Με τον βελγικό σύλλογο κατέκτησε ένα κύπελλο την περίοδο 2012-13. Το καλοκαίρι του 2015 με την ολοκλήρωση του συμβολαίου του αποχώρησε ως ελεύθερος, έπειτα από 3,5 χρόνια παρουσίας.
Πουνταρένας
Γεωγραφία
Η Πουνταρένας βρίσκεται βορειοδυτικά της Κόστα Ρίκα και της Επαρχίας Πουνταρένας. Βρίσκεται δυτικά της Βέιντε δε Νοβιέμπρε και νότια του κόλπου της Νικόγια.
Κλίμα
Το κλίμα της Πουνταρένας είναι τροπικό.
Δημογραφία
Η Πουνταρένας είχε σύμφωνα με την απογραφή του 2003 10.406 κατοίκους.
Τύποι των οικιστικών περιοχών στη Ρωσία
Εξωτερικοί σύνδεσμοι
Κατηγορία:Οικισμοί στη Ρωσία
Ιερός Ναός Αγίας Τριάδας Χώρας Κύθνου
Θέση και Περιγραφή
Η εκκλησία της Αγίας Τριάδας είναι η Μητρόπολη της Χώρας. Είναι ο αρχαιότερος ναός της Κύθνου και βρίσκεται εντός του οικισμού της Χώρας όπου διασώζονται αρχαίες επιγραφές και γλυπτά. Είναι βυζαντινή εκκλησία με την αρχιτεκτονική της να είναι μονόκλιτη καμαροσκεπής βασιλική μετά τρούλου.
Κόιντος Φάβιος Μάξιμος (ύπατος το 45 π.Χ.)
Βιογραφία
Μόλις έφθασαν εκεί, δεν ήταν πρόθυμοι να διακινδυνεύσουν τη μάχη με τους ανώτερους αριθμούς τού Πομπηίου, και έτσι παρέμειναν στρατοπεδευμένοι στο Oκούλβο, περιμένοντας τον Καίσαρα να φτάσει αυτοπροσώπως. Όταν ενώθηκαν με τον Καίσαρα, νίκησαν τον Πομπήιο στη μάχη της Μούνδας στις 17 Μαρτίου 45 π.Χ. Μετά τη νίκη, ο Καίσαρας άφησε τον Μάξιμο για να πολιορκήσει την πόλη Μούνδα, την οποία κατέλαβε, και μπορεί να την κατέστρεψε. Στη συνέχεια βάδισε εναντίον της πόλης Ουρσάο.
Ροπή αντίστασης
Ελαστική ροπή αντίστασης
Η ελαστική ροπή της διατομής ορίζεται ως S = I / y, όπου I είναι η δευτεροβάθμια ροπή επιφάνειας (ή ροπή αδράνειας) και y είναι η απόσταση από τον ουδέτερο άξονα μέχρι κάθε ίνα. Συχνά γίνεται αναφορά με y = c, όπου c είναι η απόσταση από τον ουδέτερο άξονα ως τις πιο ακραίες ίνες, όπως φαίνεται και στον παρακάτω πίνακα. Επίσης συχνά χρησιμοποιείται για να καθορίσει την ροπή διαρροής (My) τέτοια ώστε My = S × σy, όπου σy είναι το όριο διαρροής του υλικού. Η ελαστική ροπή αντίστασης μπορεί επίσης να οριστεί ως η πρωτοβάθμια ροπή επιφάνειας.
Ταντέους Σλουσάρσκι
Αφού τελείωσε την αθλητική του καριέρα το 1988, εργάστηκε ως προπονητής στίβου και δάσκαλος φυσικής αγωγής σε  γυμνάσιο της Βαρσοβίας. Ο Σλουσάρκι σκοτώθηκε σε αυτοκινητιστικό δυστύχημα στην Ευρωπαϊκή Οδό 65 κοντά στο Οστρομίτσε, μαζί με τον Πολωνό χρυσό Ολυμπιονίκη στη σφαιροβολία στους Ολυμπιακούς Αγώνες του 1972, Βουαντίσουαφ Κόμαρ.
Άσχημη μέρα στο μαύρο βράχο
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1955 Κατηγορία:Ταινίες παραγωγής Metro-Goldwyn-Mayer Κατηγορία:Αγγλόφωνες ταινίες Κατηγορία:Αμερικανικές ταινίες μυστηρίου Κατηγορία:Ταινίες με θέμα τον ρατσισμό Κατηγορία:Αμερικανικές ψυχολογικές θρίλερ ταινίες Κατηγορία:Ταινίες σε σκηνοθεσία Τζον Στάρτζες Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής Κατηγορία:Ταινίες τοποθετημένες στην Καλιφόρνια
TvOS
Ιστορία
Στις 2 Ιουνίου 2021, κατά τη διάρκεια του WWDC Keynote της Apple, ανακοινώθηκε το tvOS 15. Το tvOS 15 έφερε νέες δυνατότητες και βελτιώσεις, όπως το SharePlay, μια νέα ενότητα "Share With You" στην εφαρμογή TV και τη δυνατότητα αναπαραγωγής περιεχομένου μέσω φωνητικής εντολής.
Άδωνις Γεωργιάδης
Ο Γεωργιάδης θεωρείται ότι μαζί με τον Θάνο Πλεύρη και τον Μάκη Βορίδη, εκφράζει μέσα στο κόμμα της Νέας Δημοκρατίας τις απόψεις της λαϊκής δεξιάς, ενός σημαντικού τμήματος του κόμματος. Ο ίδιος αυτοχαρακτηρίζεται ως φιλελεύθερος δεξιός. ενώ οι πολιτικοί του αντίπαλοι κάνουν ακόμα λόγο για ακροδεξιές απόψεις και ρητορική. Έχει επικριθεί για αντισημιτισμό, κυρίως εξαιτίας της προώθησης -στο παρελθόν- βιβλίου του Κώστα Πλεύρη.
Εκδόσεις και εκπομπές
Αργότερα, συνεργάστηκε με τηλεοπτικούς σταθμούς παρουσιάζοντας τις εκπομπές «Ελληνική Αγωγή» στον Blue Sky και «Ελλήνων Έγερσις» αρχικά στον Τηλεάστυ και έπειτα στο Kontra Channel, με αντικείμενο τον πολιτικό σχολιασμό και την προώθηση βιβλίων του, κυρίως ιστορικού και φιλολογικού περιεχόμενου. Τα βιβλιοπωλεία των εκδόσεων Γεωργιάδη έχουν αποτελέσει επανειλημμένα στόχο εμπρηστικών και τρομοκρατικών επιθέσεων.
Καταδίκες
Ο Γεωργιάδης καταδικάστηκε ως εκδότης πρωτόδικα για προσβολή πνευματικής περιουσίας. Η δικαιοσύνη έκρινε ότι δύο βιβλία της Ἀννας Τζιροπούλου - Ευσταθίου που εκδίδονταν από τον εκδοτικό οίκο του οποίου ήταν συνιδιοκτήτης «Ελληνική Αγωγή ΕΠΕ», αποτελούσαν αντιγραφή ιδεών τρίτων χωρίς άδεια.
Επικρίσεις για ομοφοβία και ρατσισμό
Έχει εκφράσει την αντίθεση του με την εισροή μεταναστών στην Ελλάδα, ενώ κάποιες από τις απόψεις του έχουν χαρακτηριστεί ξενοφοβικές με πιο χαρακτηριστικό παράδειγμα όταν σε συνέντευξη του το 2013 σε ραδιόφωνο του Βόλου είχε δηλώσει ότι «Ένας από τους στόχους είναι ότι πρέπει να καταλάβουν ότι είναι ανεπιθύμητοι στην Ελλάδα».
Ιωάννης της Κλέβης
Βιογραφία
Ο Ιωάννης ήταν ο τρίτος γιος (2ος από τον 2ο γάμο) του Ντήτριχ Ζ΄ κόμη της Κλέβης και της δεύτερης συζύγου του Mαργαρίτας του Χάμπσμπουργκ, κόρης του Έβερχαρντ Α΄ του Κίμπουργκ-Λάουφενμπουργκ. Διαδέχθηκε το 1347 τον αδελφό του Ντήτριχ Η΄ κόμη της Κλέβης, που είχε αποβιώσει χωρίς γιούς.
ΕΨΑ
Προϊόντα
Αναψυκτικά
Χυμοί
Νουόρο
Το Νουόρο (Nuoro, σαρδηνιακάː Nùgoro) είναι σημαντική πόλη και κοινότητα στην κεντροανατολική Σαρδηνία στους πρόποδες του Όρους Ορτομπέν και η πρωτεύουσα της Ιταλικής επαρχίας του Νουόρο. Έχει σύμφωνα με το Ιταλικό Ινστιτούτο Στατιστικής (2011) έκταση 192.06 τετραγωνικά χιλιόμετρα, πληθυσμό 36.347 κατοίκους και πυκνότητα 190 κάτοικοι ανά τετραγωνικό χιλιόμετρο, αποτελεί την έκτη μεγαλύτερη πόλη της Σαρδηνίας.
Αγία Θέκλη Κεφαλονιάς
Γεωγραφία
Η Αγία Θέκλη είναι χωριό στο δυτικό τμήμα της Κεφαλονιάς. Βρίσκεται στην χερσόνησο της Παλικής, πάνω στην επαρχιακή οδό που οδηγεί στον όρμο της Ορθολιθιάς και μέσο σταθμικό υψόμετρο 240. Απέχει περίπου 35 χλμ. ΒΔ. του Αργοστολίου.
Ένωση Ποδοσφαιρικών Σωματείων Κοζάνης
Ίδρυση
Ιδρύθηκε το 1957 μετά από πολυετείς προσπάθειες των παραγόντων των σωματείων της Δυτικής Μακεδονίας, που μέχρι τότε αγωνιζόταν υπό τη σκέπη της Ε.Π.Σ. Μακεδονίας και με μπροστάρη τον κ. Μερκούρη Κυρατσού η Ε.Π.Σ. Β/Δ.Μ. απέκτησε σάρκα και οστά με την απόφαση αναγνώρισης από το Πρωτοδικείο Κοζάνης αρ. 109/09-05-1957.
Master of Puppets
Συναυλίες
Το Battery παιζόταν σχεδόν σε κάθε συναυλία παλιότερα, είτε ως εναρκτήριο είτε ως τελευταίο κομμάτι. Από το 2008 και μετά αποσύρθηκε από τις λίστες των συναυλιών, εμφανίζεται ωστόσο αρκετά περιστασιακά. Η ακουστική εισαγωγή δεν παίζεται από την μπάντα, αλλά ακούγεται από τα ηχεία του χώρου. Στη συναυλία των Metallica στο Download Festival το 2004, λόγω ασθένειας του ντράμερ Λαρς Ούρλιχ, το τραγούδι παίχτηκε από τον ντράμερ των Slayer Ντέιβ Λομπάρντο.
Το Disposable Heroes εμφανίζεται επίσης συχνά στις λίστες της μπάντας, αποτελώντας ένα δυνατό συναυλιακό κομμάτι.
Το Leper Messiah εμφανίζεται, μαζί με το The Thing that Sould not be, σπάνια σε συναυλίες.
Σίτι του Λονδίνου
Το Σίτι αποτελεί μείζον επιχειρηματικό και χρηματοοικονομικό κέντρο, καταλαμβάνοντας μαζί με τη Νέα Υόρκη την πρώτη θέση σε αυτούς τους τομείς σε όλο τον κόσμο. Η άλλη μεγάλη χρηματοοικονομική περιοχή του Λονδίνου είναι το Κάναρι Γουόρφ (Canary Wharf) το οποίο βρίσκεται περίπου 4 χλμ. ανατολικότερα.
Η πόλη έχει πληθυσμό λίγο περισσότερο από 8.000 κατοίκους (2011), αλλά περίπου 325.000-330.000 άνθρωποι εργάζονται εκεί καθημερινά, κυρίως στον τομέα των χρηματοπιστωτικών υπηρεσιών. Τα νομικά επαγγέλματα αποτελούν ένα ακόμη σημαντικό επαγγελματικό συστατικό της δυτική πλευρά της πόλης, ιδιαίτερα στις περιοχές τoυ Τεμπλ και της Τσάνσερι Λέιν. Εκεί βρίσκονται οι Δικηγορικοί Οίκοι του Λονδίνου (Inns of Court), δύο εκ των οποίων (ο Ίνερ Τεμπλ και ο Μιντλ Τεμπλ) βρίσκονται εντός των ορίων του Σίτι.